open-index/open-wikipedia-markdown huggingface dataset:
Philippe d'Arenberg

De **Philippe d'Arenberg, Grof vu Beaumont**, gebuer 8. Mee 1619 zu Bréissel, a gestuerwen den 12. Januar 1675 zu Lëtzebuerg, war vu 1654 bis 1675 Gouverneur vu Lëtzebuerg. Hie war och eng Zäit Gouverneur vum Hainaut.

Hie war den zweete Bouf vum Alexandre d'Arenberg an deem senger Fra der Madeleine d'Egmont. Nom Doud vu sengem Brudder Albert am Joer 1648, war hien den Haushär vun den Arenbergs a krut dunn och d'Titelen Herzog vu Croï, Prënz vu Chimay, an Här vun Avesnes.

Hien hat sech am Mäerz 1642 mat der Théodore-Maximilienne-Jossine de Gavre, Gräfin vu Frezin bestuet. D'Koppel krut ee Bouf, den Ernest Dominique, deen de 26. Dezember 1643 op d'Welt koum a kuerz nom Doud vu sengem Papp och Gouverneur vu Lëtzebuerg gouf.

Vum Philippe d'Arenberg staamt den offiziellen Numm vun der Dräikinneksgaass, d*'rue Chimay*.

An där Zäit wéi hie Gouverneur vu Lëtzebuerg war, goufen d'Haiser am Pafendaller Bierg opgerappt an d'Leit kruten neier am Zentrum vun der Stad ë.&nbsp;a. an der Dräikinneksgaass, där hiren Numm op eng Bäckerei zeréckgeet, déi iwwer dem Buttek eng Figuregrupp mat den Dräi Kinneken hänken hat.
Georg Stärr

De **Georg Stärr** war um Bodensee eng vun de bekanntste Persounen. Hie gouf bekannt doduerch, datt hien 1963, wéi de Séi zougefruer war, mam Päerd vun Hagnau op Münsterlingen iwwer de Séi geridden ass.

Hien hat jorelaang e Stand mat Erfrëschungen um Uwänner vum Bodensee just nieft dem klenge Bootshafe vu Fischbach.
Tongeren

**Tongeren** (fr:Tongres, li:Tóngere) ass eng belsch Stad an der Gemeng Tongeren-Borgloon an der flämeschsproocheger Communautéit an der Regioun Flandern, an der Provënz Limburg. Tongeren läit an der ländlecher Géigend Hesbaye.

Tongeren war fréier eng vun den 23 Bonnes villes am Fürstentum Léck.

## Uertschaften an der fréierer Gemeng
Berg - Diets-Heur - Henis - 's-Herenelderen - Koninksem - Lauw - Mal - Neerrepen - Nerem - Overrepen - Piringen - Riksingen - Rutten - Sluizen - Vreren - Widooie

## Jumelagen
Tongeren ass mat Kalisz a Pole jumeléiert.

## Kuckeswäertes

*De Beginen-Haff vun Tongere steet mat enger Dosen anere flämesche Beginagen zanter 1998 um UNO - Weltierwen. De Beginage gouf 1257 gegrënnt an huet aus e puer Stroossen a Gaasse bestanen déi bis am Ufank vum 20. Joerhonnert, bannent enger Mauer louchen, déi nëmmen eng Paart hat. De Beginenhaff läit zum gréissten Deel laanscht 'd'Slachthuisstraat. Dat eelst Haus vun dësem Complex steet awer op der N° 20 an der Sint-Ursulastraat. Et ass markéiert duerch seng prononcéiert horizontal Strukturen déi sech am Zillegebai duerch Banden aus bloem Steen ervirhiewen, an déi no beienee sinn. Koordinaten: 
*D'Moerenpoort ass déi eenzeg Paart déi nach vun der Festung erhalen ass. Et kënnt een derbäi wann een aus dem Beginenhaff iwwer d'Kielenstraat, ee vun den 2 Accèse vum Haff, kënnt. Den Numm, grad sou wéi dee vun der Moerenstraat wéisen op de fréiere suppegen a mouerzegen Deel am Südoste vun der Stad. An der Paart déi aus engem grousse gebauten Tuerm besteet ass haut e Musée vun der Stad Tongeren.
*Op der Grand-Place: d'gotesch Basilika Notre-Dame vun Tongeren an d'Statu vum Ambiorix.

## Um Spaweck
*Offiziell Websäit vun der Stad Tongeren
Chamberwale vum 12. Juni 1994

Bei de **Chamberwale vum 12. Juni 1994** zu Lëtzebuerg goufe 60 Deputéiert fir e Mandat vu 5 Joer an d'nationaalt Parlament, d'Chamber, gewielt.

D'Chamberwale waren de selwechten Dag wéi och d'Wale fir d'Europäescht Parlament.

## Resultater

Déi zwou Parteien, déi déi viregt Regierung gestallt hunn, d'CSV an d'LSAP, béisse jee ee Sëtz an, iwwerdeems déi gréisst Oppositiounspartei, d'DP, een derbäi gewënnt. Och déi Gréng (déi nees mat enger gemeinsamer Lëscht untireden) an d'ADR kréien ee Sëtz méi, iwwerdeems d'KPL hire leschte Sëtz verléiert an zanterhier net méi an der Chamber vertrueden ass.

Opgrond vun de Resultater gëtt de Jacques Santer (CSV) zum Formateur ernannt, an no engem knappse Mount Koalitiounsverhandlunge kënnt et op en Neits zu enger CSV-LSAP-Regierung, der Regierung Santer-Poos III.

### Resultater no Walbezierk

## Gewielt Deputéiert
Alphabetesch Lëscht vun der Zesummesetzung vun der Chamber no de Wale vum 12. Juni 1994, inklusiv deenen Deputéierten, déi op hiert Mandat verzicht hunn a vun deenejéinegen, déi se ersat hunn (déi *nogeréckelt* sinn). Fir déi, déi bei de Wale vum 12. Juni 1994 an d'Chamber gewielt goufen, steet als Ufank vum Mandat *1994* an der Lëscht.

## Literatur
* Steve Bissen: "Die dritte Runde der Gebrüder Jacques." wort.lu, 27. August 2018.
Chamberwale vum 13. Juni 1999

Bei de **Chamberwale vum 13. Juni 1999** zu Lëtzebuerg goufe 60 Deputéiert fir e Mandat vu 5 Joer an d'nationaalt Parlament, d'Chamber, gewielt.

D'Chamberwale waren de selwechten Dag wéi och d'Wale fir d'Europäescht Parlament.

## Resultater

D'CSV an d'LSAP, déi bis dohin an der Regierung waren, hunn 2, respektiv 4 Sëtz verluer. D'DP konnt der 3 bäigewannen, an d'ADR der 2. Och Déi Lénk kruten 1 Sëtz. D'Gréng a Liberal Allianz, De Steierzueler an d'Partei vum Drëtten Alter, déi fir d'éischt kandidéiert haten, kruten net genuch Stëmme fir e Sëtz.

Op Grond vum Walresultat koum et bei der Regierungsbildung zu enger anerer Koalitioun wéi déi an den dräi Legislaturperiode virdrun: De Jean-Claude Juncker gouf de 7. August zum Regierungschef vun enger CSV-DP Regierung vereedegt, der Regierung Juncker-Polfer.

## Gewielt Deputéiert
D'Chamber huet sech aus follgenden Deputéiert zesummegesat:

* Jean Asselborn
* François Bausch
* Simone Beissel
* Jeannot Belling
* (Eugène Berger)*
* Xavier Bettel
* Niki Bettendorf
* (François Biltgen)*
* (Fernand Boden)*
* Alex Bodry
* Willy Bourg; gëtt no sengem Doud, den 21. Februar 2003, den 11. Mäerz vum Marcel Sauber ersat
* (Anne Brasseur)*
* Emile Calmes
* Lucien Clement
* Jean Colombera
* Mady Delvaux-Stehres
* Mars Di Bartolomeo
* Agny Durdu
* Lydie Err
* Ben Fayot
* (Marc Fischbach)*
* (Luc Frieden)*
* Robert Garcia; gëtt no sengem Récktrëtt, den 21. Oktober 2003, vun der Dagmar Reuter-Angelsberg ersat
* Gast Gibéryen
* Camille Gira
* Marcel Glesener
* (Charles Goerens)*
* Gusty Graas
* Fernand Greisen
* (Henri Grethen)*
* Jean-Marie Halsdorf
* Norbert Haupert
* Paul Helminger
* Jacques-Yves Henckes
* (Erna Hennicot-Schoepges)*
* André Hoffmann; gëtt no sengem Récktrëtt, de 4. Juli 2000 vum Aloyse Bisdorff ersat; dëse gëtt, no sengem Récktrëtt, den 2. Juli 2002 vum Serge Urbany ersat
* Jean Huss
* (Marie-Josée Jacobs)*
* Aly Jaerling
* (Jean-Claude Juncker)*
* Ady Jung; gëtt no senger Nominatioun an de Staatsrot, den 3. Juni 2003 vun der Nancy Arendt ersat
* Jean-Pierre Klein
* Jean-Pierre Koepp
* Jeannot Krecké
* Alexandre Krieps
* Nico Loes
* Astrid Lulling; gëtt, nodeem s'op hiert Mandat verzicht huet, fir Member vum Europäesche Parlament ze ginn, den 12. Oktober 1999 vum Patrick Santerersat
* Lucien Lux
* Robert Mehlen
* Claude Meisch
* Paul-Henri Meyers
* Marie-Josée Meyers-Frank
* Laurent Mosar
* Lydia Mutsch
* Maggy Nagel
* (Lydie Polfer)*
* Jean-Paul Rippinger
* (Joseph Schaack)*
* Marco Schank
* Jos Scheuer
* Marco Schroell
* John Schummer
* Jean Spautz
* Nelly Stein
* Théo Stendebach
* Nicolas Strotz
* Fred Sunnen
* Alphonse Theis; gëtt no sengem Doud, de 17. November 1999, den 30. November vun der Ferny Nicklaus-Faber ersat
* Renée Wagener
* (Carlo Wagner)*
* Lucien Weiler
* Claude Wiseler
* Georges Wohlfart
* (Michel Wolter)*
* Marc Zanussi

) *Goufen direkt gewielt, ma hunn de 7. August 1999 op hiert Amt verzicht fir Member vun der Regierung ze ginn.*
## Literatur
* Steve Bissen: "Die Liberalen auf der Überholspur." wort.lu, 30.08.2018.
NGC 6302

Den **NGC 6302**, och wéi verschidden anerer wéinst dem Ausgesinn *[[Päiperleksniwwel]]* genannt, ass e planetareschen Niwwel am Stärebild Scorpius, deen op enger Distanz vu 4000 Liichtjoer vun der Äerd läit. Den NGC&nbsp;6302 gouf vun engem ale Stär mat der Bezeechnung HD 155520 bei senger Explosioun gebilt.

## Entdeckung

De planetareschen Niwwel NGC 6302 gouf 1880 vum amerikaneschen Astronom Edward Emerson Barnard entdeckt.

## Kuckt och
* Index-Katalog
* Messier-Katalog
* NGC-Katalog

## Um Spaweck
* Hubble Space Telescope
* GoBlack
* Astronews
* Bild vun der ESO
* NOAO
* SEDS
* NASA/IPAC EXTRAGALACTIC DATABASE
NGC 6251

Den **NGC 6782** ass eng elliptesch Galaxie, déi ronn 300 Millioune Liichtjoer vun eiser Äerd ewech ass. Bekannt ass den NGC&nbsp;6782 als Radiogalaxie an där e supermassiivt schwaarzt Lach ass, mat enger Gréisst vu 6 × 108 Sonnemassen. Dëst gëtt an der ultravioletter Foto vum Hubble siichtbar (wäissen a bloe Beräich am Zentrum).

## Entdeckung
D'Galaxie NGC 6251 gouf den 1. Januar 1802 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* Hubble Space Telescope
* Astronomy Picture of the Day
* The XMM-Newton view of NGC 6251
* SEDS
* NASA/IPAC EXTRAGALACTIC DATABASE
Regino vu Prüm

De **Regino vu Prüm**, gebuer ëm 840 zu Altrip a Rheinland-Pfalz, a gestuerwen 915 zu Tréier, war de siwenten Abt vun der Abtei Prüm, a staamt aus enger räicher Famill vu Groussgrondbesëtzer vun Altrip am deemolege Ga Speyer.

No sengem Openthalt an engem anere Klouschter gouf hien Abt vum Benediktiner-Klouschter Prüm an der Äifel, dat duerch widderhuelt Invasioune vun den Normannen deelweis zerstéiert gi war. Zu senger Zäit gouf 893 de Prümer Urbar opgestallt, eng Zort Inventaire, e wichtegt Dokument fir d'Sozialgeschicht vum Mëttelalter, an deem vill Uertchaften aus der Ëmgéigend fir d'éischt ernimmt goufen.

Am Joer 899 huet de Regino missen op seng Plaz als Abt verzichten, an en huet sech an d'Abtei Sankt Maximäin op Tréier zeréckgezunn. Historiker huelen un, datt et drëm gaangen ass, déi Plaz engem aus enger adleger Famill zouzeschousteren.

De Regino läit am Klouschter zu Tréier begruewen.
Rotatioun

D**'Rotatioun** (lat. *rotatio*: Dréiung) bezeechent:

* Allgemeng: Dréiung
** Rotatioun (Physik), Dréibeweegung vun engem Kierper ëm seng Dréiachs
** Rotatioun (Medezin), Dréie vun Aarm, Been, Kapp an Uewerkierper
** Rotatioun (Mathematik), Funktioun vun engem Vektorfeld
** Graphentheorie vun der Informatik: Eng Uwendung am binäre Sichbam, kuckt Binäre Sichbam
* e reegelméissegen, Austausch oder Wiessel deen ëmmer zeréckkënnt
** D'Ofwiessele vu verschiddenen Ubauplanzen op engem Feld, kuckt Fruuchtfolleg
** Sport: De Positiounswiessel vun enger Ekipp, z.&nbsp;B. beim Volleyball
** Rotatiounsprinzip, Wiessel vun enger Déngschtplaz an engem Gremium
Radolfzeller Aach

D**'Radolfzeller Aach** (och nach *Radolfzer-* an *Hegauer Aach* genannt) ass en 32&nbsp;km lange, rietsen Niewefloss vum Rhäin a Baden-Württemberg am Süde vun Däitschland.

## De Laf vum Floss

De Floss entspréngt zu Aach op 475 m an dem sougenannten Aachtopf, der gréisster Quell an Däitschland. Duerno leeft d'Aach duerch den Hegau, mat ville Naturschutzgebidder, ënner anerem d'Radolfzeller Aachried an Aachmëndung.

Am Ufank leeft se no Süde bis op Singen, wou se dann no Osten dréint fir tëscht Radolfzell am Bodensse a Moos an den nordwestlechen Deel vum Untersee ze lafen. Si huet op der Mëndung eng Offlossquantitéit vun 10 Km³ an der Sekonn (Moyenne).

## Wou hëlt se d'Waasser hier ?

D'Radolfzeller Aach kritt hiert Waasser aus engem Gebitt dat ronn 261&nbsp;km² grouss ass.

Wann een d'Quell, déi näischt anescht ass wéi den ënnerierdeschen Offloss vun der Donauversickerung, mat dobäi rechent kënnt e bei Vollversickerungsdeeg op 1.560&nbsp;km². 

## Hydrologie

Fréier gouf d'Kraaft vun der Baach déi ganz vill Waasser huet a séier leeft, benotzt fir e ganze Koup Millen unzedreiwen. Hautdesdaags stinn och nach en ettlech Waasserkraaftwierker op hiren Uwänneren. An der Lescht goufen en ettlech Renaturéierungen um Laf vum Floss realiséiert z.&nbsp;B. e Sedimentfank zu Beuren an der Aach.

## Uertschafte laanscht de Floss

Volkertshausen, Beuren an der Aach, Hausen an der Aach, Singen, Rielasingen-Worblingen a Radolfzell am Bodensee.
Schëffslift vun Niederfinow

De **Schëffslift vun Niederfinow** ass deen eelste Schëffslift an Däitschland, deen nach a Betrib ass.

## Um Spaweck
1 Mann 1 Wuert

***1 Mann 1 Wuert*** ass e Museksstéck vum Serge Tonnar aus dem Joer 2006, an deem Interview-Ausschnëtter mam Jean-Claude Juncker nei zesummegesampelt, an anere Wierder: "*audiotechnesch verschafft a verfriemt*" goufen, wéi et op der Websäit heescht.

Et war fir Lëtzebuerger Verhältnesser en iwwerraschend grousse Succès: bannent e puer Wochen ass et iwwer 30.000-mol am Internet erofgeluede ginn.

## Um Spaweck

* 1 Mann 1 Wuert op YouTube
NGC 290

**NGC 290** ass d'Bezeechnung vun engem oppene Stärekoup an der klenger Magellanescher Wollek, déi op enger Distanz vun 200.000 Liichtjoer vun der Äerd läit. Den Duerchmiesser vum NGC&nbsp;290 ass ronn 65 Liichtjoer.

## Entdeckung
Den oppene Stärekoup NGC 290 gouf den 11. Abrëll 1834 vum britteschen Astronom John Herschel entdeckt.

## Kuckt och

## Um Spaweck
* Hubble Space Telescope
* Scharfblick in die Sternenwolke
* Astronomy Picture of the Day
* SEDS
* NASA/IPAC EXTRAGALACTIC DATABASE
Arrondissement Hasselt

D**'Arrondissement Hasselt** ass eent vun den dräi Arrondissementer an der belscher Provënz Limburg. D'Arrondissement huet eng Fläch vun 906,15&nbsp;km² an hat um 1. Januar 2006 395.032 Awunner.

D'Arrondissement ass e Geriichtsbezierk an en administrative Bezierk. An de Geriichtsbezierk falen och nach d'Gemenge Lommel, Hamont-Achel, Neerpelt, Overpelt, Hechtel-Eksel, Peer an Houthalen-Helchteren aus dem Arrondissement Maaseik.

## Gemengen a Sektiounen am Arrondissement

### [[Gemeng (Belsch)|Gemeng]]en

### Sektiounen
Aachtopf

Den **Aachtopf** bei Aach a Baden-Württemberg ass déi waasserräichst Karstquell an Däitschland. Et ass d'Quell vun der Radolfzeller Aach déi no 32&nbsp;km bei Radolfzell am Bodensee an den Untersee, en Deel vum Bodensee leeft.

D'Waasser vun der Karstquell kënnt aus der Donauversickerung an der Géigend vun Tuttlingen wou d'Donau op zwou Plazen am Flossbett en ënnerierdeschen Offloss huet an zwar eng Kéier zu Immendingen an e puer Kilometer duerno nach eng Kéier zu Fridingen an der Donau. D'Waasser kënnt duerch en 18 Meter déiwe Siphon aus dem Buedem e mécht e klenge Séi.

D'Waasser vun der Donauversickerung leeft ënnerierdesch ongeféier 11,7&nbsp;km mat enger Vitess vun 195 m/h duerch Grotten a méi kleng Huelraim bis an den Aachtopf. Déi duerchschnëttlech Waasserquantitéit ass 8590 l/s, ass awer wéi bei de meeschte Karstquelle staark un d'Joreszäit gebonnen, a variéiert tëscht 1.300 a 24.000 l/s.

An de Vollversickerungsdeeg (ongeféier 130), gëtt domat déi iewescht Donau en Niewefloss vum Rhäin. An en ettlech honnert Joer wann um Laf vun der Wutach déi natierlech Hielen zesummentrëlle geet dës Baach un den ieweschte Laf vun der Donau rappen an da gëtt dësen Deel vun der Donau komplett en Niewefloss vum Rhäin. Eng änlech Situatioun ass et och virun e puer dausend Joer fir d'Musel ginn déi virdrun an d'Meuse gelaf ass, mä där hir Uwänner vun der Meurthe ugefriess goufen, bis datt déi zwéi Flëss zesummegelaf sinn an d'Musel den Haaptfloss ginn ass, an am Bett vun der Meurthe weidergelaf ass.

## Erfuerschung

1719 gouf fir d'éischt vum F. W. Breuninger ugeholl datt d'Waasser vun der Quell vun der Donauversickerung géif hierkommen. Bewise gouf dat awer eréischt 1877 wéi 10 Tonne Salz an d'Donauversickerung geschot goufen, an no 60 Stonnen en héije Salzgehalt am Waasser vum Quelltopf konnt festgestallt ginn.

Déi éischt Versich fir an d'Grott déi virun der Quell läit ze kommen, hate kee grousse Succès well op enger Déift vun 12 Meter eng Düs ass, déi eng ganz grouss Stréimung huet.

D'Hiel vun der Quell gouf eréischt zanter den 1960er Jore vum Jochen Hasenmayer erfuerscht. Dobäi gouf eng Grott entdeckt mat engem Sinterbecken an Drëpssteng. Doraus gouf ofgeleet datt dës Hielecht fréier Loftkontakt hat.

Zanter 1980 gouf dës Grott intensiv vum Harald Schetter erfuerscht, an zanter 2001 vum Jürgen Bohnert, Frank Liedtke, Stephan Liedtke und Tobias Schmidt frësch vermooss.

500 Meter iwwer der Quell ass d'Grott zesummegefall, wat en och um Terrain uewendriwwer gesi kann. Do gëtt et eng sougenannte grouss Doline.

## Um Spaweck

* Aachquelle
* Aachhöhle
* Grabung des Zugangs zur Donauhöhle
* Geologie, Hydrologie der Aachquelle, Tauchen in der Aachhöhle
* Radolfzeller Aach
NGC 6389

Den **NGC 6389** ass eng Spiralgalaxie, déi ronn 164 Millioune Liichtjoer vun der Äerd ewech ass. Am NGC&nbsp;6389 goufe mat SN&nbsp;1999ab an SN&nbsp;2000m bis elo zwou Supernovaen observéiert.

## Entdeckung
D'Spiralgalaxie NGC 6389 gouf den 29. Juni 1799 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* Nordic Optical Telescope
* Supernova 2000M in NGC 6389 
* Spiral Galaxy NGC 6389 in Hercules
* SEDS
* NASA/IPAC EXTRAGALACTIC DATABASE
Arrondissement Maaseik

D**'Arrondissement Maaseik** ass eent vun den dräi Arrondissementer an der belscher Provënz Limburg. D'Arrondissement huet eng Fläch vun 884,43&nbsp;km² an hat um 1. Januar 2006 226.603 Awunner.

D'Arrondissement ass en administratiivt Arrondissement. D'Gemenge Bocholt, Bree, Kinrooi, Meeuwen-Gruitrode, Dilsen-Stokkem a Maaseik gehéieren zum Geriichtsbezierk vum Arrondissement Tongeren an de Rescht zum Geriichtsbezierk vum Arrondissement Hasselt.

## Gemengen an Deelgemengen am Arrondissement
**[[Gemeng (Belsch)|Gemeng]]en:**

**Sektiounen**
John Herschel

De Sir **John Frederick William Herschel**, gebuer de 7. Mäerz 1792 zu Slough bei Windsor, a gestuerwen den 11. Mee 1871 zu Hawkhurst, Kent, war e britteschen Astronom.

## Liewen
Den John Herschel war de Jong vum Wilhelm Herschel a gouf Jurist. Spéider huet hie sech, wéi säi Papp och, sech mat Astronomie beschäftegt an huet deem säin Observatoire iwwerholl.

Hien huet entdeckt, datt d'Magellanesch Wolleken aus Stäre bestinn. Hien huet och verschidde Stärekatalogen erausginn an huet de Julianeschen Datum an d'Astronomie agefouert. Am Joer 1831 gouf hie geadelt, 1848 President vun der Royal Astronomical Society an 1850 kinnekleche Mënzmeeschter.

Seng Villsäitegkeet huet hie bei neie fotografesche Procedéë bewisen. Hien huet d'Cyanotypie verbessert. Am Joer 1842 huet hien de fotografesche Prozess fir d'Beliichte vu Pabeierbiller op der Basis vu colloidalem Gold entdeckt, dat hie Chrysotypie genannt huet.

Den Herschel gouf no engem Staatsakt an der Westminster Abbey begruewen.

E Moundkrater J. Herschel-Moundkrater ass no him genannt.
## Kuckt och

## Um Spaweck
* Umfangreiche Ofhandlung iwwer Wegdewood an Herschel 
* Informatiounen zum Herschel
Heribert vu Laon

Den **Heribert** (oder **C**(**h**)**aribert**) **vu Laon** war Grof vu Laon an huet an der éischter Hallschent vum 8. Joerhonnert gelieft. Hie war de Jong vun der Bertrada der Eelerer (den Numm vu sengem Papp ass net geséchert iwwerliwwert), der Duechter vum (Palzgrof) Hugobert an der Irmina vun Oeren. Well seng Mamm 721 d'Stëfterin vun der Abtei Prüm war, gouf hie Matstëfter.

Seng Duechter war d'Bertrada déi Jonk, d'Fra vum Pippin de Kuerzen, dem fränkeschen Hausmeier a spéidere Kinnek. Den Heribert vu Laon ass deemno de Grousspapp vun der Mamm hirer Säit vum Karel de Groussen.

## Um Spaweck

Den Heribert von Laon op mittelalter-genealogie.de
Arrondissement Tongeren

D**'Arrondissement Tongeren** ass eent vun den dräi Arrondissememter an der belscher Provënz Limburg. D'Arrondissement huet eng Fläch vu 631,56&nbsp;km² an et hat um 1. Januar 2006, 193.023 Awunner.

D'Arrondissement ass en administrative Bezierk an och e Geriichtsbezierk. Zum Geriichtsbezierk gehéieren ausser de Gemengen déi am administrativen Deel leien och nach d'Gemenge Bocholt, Bree, Kinrooi, Meeuwen-Gruitrode, Dilsen-Stokkem a Maaseik aus dem Arrondissement Maaseik.

## Gemengen an Deelgemengen am Arrondissement
**[[Gemeng (Belsch)|Gemeng]]en**

**Sektiounen**
Bertrada déi Eeler

D**'Bertrada déi Eeler**, oder **Bertrada vu Prüm**, gebuer ëm 670, a gestuerwen no 721, soll d'Duechter vum (Palzgrof) Hugobert an der Irmina vun Oeren gewiescht ginn. Aneren Hypotheesen no, wier se d'Duechter vum Theuderich III., Kinnek vun Neustrien an Austrasien, an der and Clothild vun Heristal. Den Numm vun hirem Mann ass net geséchert iwwerliwwert, mä si ass d'Mamm vum Heribert vu Laon, mat deem se zesummen, si als Stëfterin, hien als Matstëfter 721 d'Abtei Prüm gegrënnt huet.

Hiert Kandskand, dem Heribert seng Duechter Bertrada déi Jonk, war d'Fra vum Pippin dem Kuerzen, dem fränkeschen Hausmeier a spéidere Kinnek, an domat ass d'Bertrada déi Eeler d'Urgroussbomi vum Karel dem Groussen.

## Um Spaweck
* D'Bertrada op der Websäit mittelalter-genealogie.de
Wollbierg

De **Wollbierg** (ING Belsch) ass e Lieu-dit an der belscher Uertschaft Autelhaut an der Provënz Lëtzebuerg.

De Wollbierg läit op der Hallschent tëscht Autelhaut a Clairefontaine op enger Héicht vun 350 m op der déifster Plaz an 375 m op der Kopp.

Um Wollbierg gëtt et haaptsächlech Nuetsbaren, ee Bauerenhaff, e Restaurant, en Déierenasyl, eng normal Wiertschaft an zwéi Karakoeclibb. D'Uertschaft verspreet sech op enger Längt vu ronn 2 Kilometer riets a lénks laanscht Nationalstrooss N4 déi vu Stengefort iwwer Arel an Namouer op Bréissel féiert.

## Um Spaweck
Kirsch-lès-Sierck

**Kirsch-lès-Sierck** am franséische Platt **Kiisch** ass eng franséisch Uertschaft a Gemeng am Departement Moselle an der Regioun Grand Est. Kiisch huet 214 Awunner (Stand 1999).
Rosenberg

**Rosenberg**, op Lëtzebuergesch **Rousebierg**, ass eng belsch Uertschaft an der Provënz Lëtzebuerg mat fënnef Haiser op der belsch-lëtzebuergescher Grenz op der Nationale 4. Domat läit si och um Trajet vun der Voie de la Liberté

Op dëser Plaz ass de Grenziwwergang tëscht Lëtzebuerg mat der Uertschaft Stengefort an, an der Belsch, mat der nächster gréisserer Uertschaft Sterpenich. Den Numm Rousebierg gëtt allerdéngs, ausser um Stroosseschëld an als administrativ Bezeechnung, kaum gebraucht. D'Leit aus der Géigend soen einfach d'Stengeforter Grenz dofir.

Op der Sichmaschinn vu Michelin ass en deemno och net ënner dem Numm Rosenberg ze fannen. Si gëtt en awer als Numm vun der Strooss op där Plaz un an zwar tëscht dem Kilometerpunkt 188 an 189 vun der Nationalstrooss N4 déi do nach den Numm Voie de la Liberté huet.

Op der Grenz vu Rosenberg läit e klengt Fluchfeld fir ULMen.
## Um Spaweck
Gouvy

**Gouvy** (lëtzebuergesch *Gäilech*, däitsch *Geilich*) ass eng Uertschaft a Gemeng an der belscher Provënz Lëtzebuerg.

D'Gemeng Gouvy ass bei der belscher Gemengereform vun 1977 duerch Fusioun vun de fréiere Gemenge Beho, Bovigny, Cherain, Limerlé a Montleban entstanen. Virdru war Gouvy eng Uertschaft an der fréierer Gemeng Limerlé. D'Gemengenhaus vun der neier Gemeng steet zu Bovigny.

Gouvy ass international bekannt fir säi Gouvy Jazz & Blues Festival, deen zanter 1979 den éischte Weekend am August vum *Jazz Club* op der Ferme Madelonne zu Sterpigny bei Gouvy organiséiert gëtt.

Gouvy huet eng Schnellzuchhalt op der Verbindung Lëtzebuerg-Léck an ass een Terminus vum InterCity O.
## Sektiounen an der Gemeng
All Sektioun besteet aus méi Uertschaften:
***[[Limerlé]]**: Cherapont, Gouvy, Limerlé, Steinbach
***[[Bovigny]]**: Bovigny, Cierreux, Courtil, Halconreux, Honvelez, Rogery
***[[Beho]]**: Beho, Deiffelt, Ourthe, Wathermal
***[[Cherain]]**: Brisy, Cherain, Rettigny-Renglez, Sterpigny
***[[Montleban]]**: Baclain, Halonru, Langlire, Lomré, Montleban

## Wopen
Beschreiwung am Originaltext:

*Ecartelé aux 1 et 4 parti à dextre de gueules à un bélier passant d'argent (qui est de Zaluski), à senestre d'argent à trois fleurs de lis de sable au pied posé (qui est de Rivière d'Arschot) ; aux 2 et 3 d'argent à cinq fasces de gueules, au lion brochant d'or armé et lampassé de gueules (qui est de Hayne).*

De Wope gouf duerch Decisioun vum Gemengerot de 15. Juli 1977 ugeholl an duerch en Arrêté vum 12. Februar 1980 autoriséiert, an am Moniteur Belge den 11. Juni 1980 publizéiert.

De Wope gläicht deem vun der fréierer Gemeng Cherain an deem d'Wope vun de fréieren Häre vun do iwwerdro goufen. Dat waren de Grof Jean vu Rivière deen och Här zu Houffalize war a vum Léonard-Bernard Baron vun Hayne.
## Zweete Weltkrich
An der direkter Ëmgéigend vu Gouvy goufen den 8. September 1944 déi zwou éischt V2, an Direktioun Paräis ofgeschoss wouvun déi eng zu Maisons-Alfort ageschloe war an déi aner ënnerwee verluer goung. Et gëtt ugeholl datt se beim Antrëtt an d'Atmossphär auserneegebrach ass. 
## Kuckeswäertes
*D'Schlass vu Steinbach
*Op der Gewan no bei der lëtzebuergescher Grenz de Memorial ''Les 4 frères Léonard'' 

## Kuckt och
* La traversée des pays et des âges, e belsch-lëtzebuergesche Wanderwee deen duerch Gouvy féiert
* Eisebunnsstreck Rivage-Gouvy
* Eisebunnsstreck Libramont - St. Vith
* Gare Gouvy

## Um Spaweck

* gouvy.be
Tontelange

**Tontelange** ass eng Uertschaft an der Gemeng Atert, am Areler Land an der Provënz Lëtzebuerg. Op lëtzebuergesch gëtt afhängeg vun der lëtzebuergescher Sproochweis *Tontel* oder *Tountel* gesot. Op Wallounesch ass et *Tontlindje*.

D'Uertschaft läit op der belsch-lëtzebuergescher Grenz a stéisst un dat lëtzebuergescht Duerf Uewerpallen an der Gemeng Biekerech. Nopeschdierfer an der Belsch si Bonnert, Atert a Metzert.

## Geschicht
Tontel war bis an de 70er Joren e klengt Bauerennascht dat sech awer an der Lescht zur Residenz vu ville Leit déi zu Lëtzebuerg schaffen entwéckelt huet. Dat ganzt Duerf gouf och an de leschte Jore verschéinert an déi al Strukture sinn iwwerall do wou et méiglech war erhale bliwwen.

Déi kleng belsch-lëtzebuergesch Baach Pall huet do op der aler Millen *Platinerie* oder *Platinerei* hir Quell.

Tontelange hat 1859 gefrot fir eng eege Gemeng ze ginn, an de 7. Abrëll 1865 war et sou wäit an Gemeng huet aus den zwou Sektiounen Tontelange a Metzert, dat vun Heinsch ofgespléckt gi war, zesummegesat. Dëst ass sou bliwwe bis zur belscher Gemengerform vun 1977, wéi Tontel bei d'Gemeng Atert koum.

## Um Spaweck

* D'fréier *Platinerie Tontelange - Bonnert* op industrie.lu 
* D'Grenzmaark Nr 121 op ''Grenspalen België - Luxemburg'' 

## Galerie

File:Belgique_-_Province_de_Luxembourg_-_Tontelange_-_Carte_des_Atlas_des_villages_de_1846.jpg|D'Uertschaft am Joer 1876
File:Differences write the name Tontelange ( Belgium ).png|Toutelange - Tondelange - Tontlingen
File:Tounteler-Stroosseschëld--w.jpg|Tonteler Stroosseschëld
File:Porte de le Salle St Hubert - Tontelange ( Belgium ) - Bernard Piette.jpg|Dier St Hubert mat 2 gekräizte Fäiler am Relief


## 1914-1918

File:Monument 1914-1918 - Next to the church Tontelange ( Belgium ) - Bernard Piette.jpg|Monument 1914-1918


## Krichsmonument um Kierfecht vun Tontel, Erënnerung un déi 12 Resistenzler déi den 1. September 1944 vun der Gestapo erschoss goufen

File:Tontelange - Monument Gestapo 1944 - Bernard Piette.jpg
File:Tontelange - Monument Gestapo 1944 - 2 - Bernard Piette.jpg
File:Tontelange - Monument Gestapo 1944 - 3 - Bernard Piette.jpg
File:Tontelange - Monument Gestapo 1944 - Scripture - Bernard Piette.jpg
File:Tontelange - Monument Gestapo 1944 - Scripture Left - Bernard Piette.jpg
File:Tontelange - Monument Gestapo 1944 - Scripture Right - Bernard Piette.jpg
File:Tontelange-Metzert - Monument Gestapo 1944 au lieu dit La Cote-rouge - Bernard Piette.jpg


## Tontel (B) an [[Uewerpallen]] (L) - n° 121

File:The boundary between Oberpallen and Tontelange - Borne 121 - 1 - Bernard Piette.jpg
File:The boundary between Oberpallen and Tontelange - Borne 121 - 2 - Bernard Piette.jpg
File:The boundary between Oberpallen and Tontelange - Borne 121 - 3 - Bernard Piette.jpg
File:The boundary between Oberpallen and Tontelange - Borne 121 - 4 - Bernard Piette.jpg
File:The boundary between Oberpallen and Tontelange - Borne 121 - 5 - Bernard Piette.jpg|N° 121
File:The boundary between Oberpallen and Tontelange - Borne 121 - 6 - Bernard Piette.jpg|En Aschoss
Nobressart

**Nobressart**, op Lëtzebuergesch **Gehaanselchert** oder **Elchert**, ass eng Uertschaft an der Provënz Lëtzebuerg an der Belsch a läit an der Gemeng Atert.
## Geographie
Nobressart läit am Südoste vun der Provënz Lëtzebuerg, am Areler Land. Nërdlech vun der Uertschaft läit den Habicher Wald, de gréissten zesummenhängende Bëschmassiv an der Belsch.

## Geschicht
An der Géigend vun Nobressart goufe Reschter vun enger Villa, vun engem gallo-réimesche Kierfecht a vun enger Glasbléiserie aus den Héije Mëttelalter fonnt. D'Uertschaft déi net wäit vum Kiem Arel-Tongeren ewech läit huet sech ongeféier am 13. Joerhonnert op där Plaz entwéckelt. Deemools huet se Helkerot geheescht. D'Endung *[[sart]]* am Numm weist drop hin datt déi Plaz wou d'Uertschaft ass, défrichéiert gouf, fir Akerland ze kréien. 1619 goufen am Duerf 41 Famille gezielt. Kuerz duerno, no der Peschtepidemie, hunn nach just 10 Leit do gewunnt. En Opschwonk koum nees am 18. Joerhonnert an d'Uertschaft huet um Enn vun deem Joerhonnert scho bal sou ausgesinn, wéi haut. Déi meescht Awunner waren Aarbechter aus de Géissereien a Pabeiermille vum Pont d'Oye. Ëm déi Zäit goufen och d'Kierch, d'Schoul an d'Paschtoueschhaus gebaut.

## D'Uertschaft
Nodressart läit an enger Transitzon tëscht den Ardennen an dem belsche Loutrengen. Den Ënnergrond besteet aus Ardennerschifer an d'Haiser gläichen och den Ardennerhaiser awer d'Aart a Weis wéi se zesummegebaut sinn ass charakteristesch fir Loutrengen. Zu där Charakteristik gehéiert och datt d'Haiser net direkt widder der Strooss gebaut goufen, mä an engem méi oder manner groussen Ofstand dervun. D'Majoritéit vun den Haiser an Häff ass representativ fir de ländleche Patrimoine vum Areler Land. D'Häff kënnen an dräi Kategorien agedeelt ginn: kleng zweezelleg Gebaier (Wunnhaus a Stall), mëttelgrouss dräizelleg (Wunn, Stall a Scheier) an déi grouss véierzelleg (Wunnhaus, Stall, Scheier, an eng Bergerie oder en zweete Stall). Ee vun de schéinsten Häff ass de Jeantyshaff, deen haut fir kulturell Zwecker benotzt gëtt.

Nobressart war bis zur belscher Gemengereform vun 1977 eng eegestänneg Gemeng an ass zanter 1995 Member am Veräin *[[Les plus beaux villages de Wallonie]]*.

## Um Spaweck

* Websäit vun der Gemeng Attert.
Club des Cent Cols

De **Club des Cent Cols** ass eng Associatioun vu Cyclotouristen déi der Franséischer Cyclotouristefederatioun (FFCT) ugeschloss ass.

Et ass e Veräi vun netprofessionelle Vëlossportler an deem Vëlosfuerer opgeholl ginn, déi op d'mannst honnert Cole gefuer sinn. Quantitéit no Héichtekrittäre vun de Colen déi musse gefuer ginn, sinn an de Statute vum Club festgehalen.

Dobäi gëllen nëmme Colen déi offiziell den Numm Col hunn, sief et op Franséisch oder an enger auslännescher Bezeechnung oder eng eventuell aner Bezeechnung op regionalem Niveau.

D'Cole mussen op de Michelinskaarten erëmzefanne sinn oder si musse wéinstens duerch e Schëld op der Kopp oder en Direktiounsschëlt ugewise ginn.

Et si keng Minimalhéichte festgeluecht awer Kandidaten déi wëllen opgeholl ginn mussen op d'mannst 5 ZweeDausender opweises hunn.

Et gëtt keng offiziell Kontrollen dofir, de Veräi verléisst sech op d'Éierlechkeet an de sportleche Geescht vun de Sportler déi gär an de Bierger Vëlo fueren.

## Um Spaweck
* Websäit vum ''Club des Cent Cols''
Sierk

**Sierck-les-Bains** (lëtz.: **Sierk**, loutrengesch: **Siirk**) ass eng franséisch Uertschaft a Gemeng am Departement Moselle an der Regioun Grand Est, eng 4&nbsp;km südlech vum däitsch-franséisch-lëtzebuergeschen Dräilännereck, um rietsen Uwänner vun der Musel.

## Geschicht

Den Uert geet op gallo-réimesch Urspréng zeréck, wéi verschidden Iwwerreschter beweisen. Am 10. Joerhonnert war e vun den Tréirer Äerzbëscheef ofhängeg, bis datt déi Loutrenger Herzogen en am 11. Joerhonnert iwwerholl an do eng Buerg gebaut hunn. Déi Buerg gouf am Laf vun der Geschicht dacks belagert, 1633 stounge schliisslech och d'Truppe vum Louis XIII. virun der Dier, mä et huet nach bis 1661 gedauert bis datt Sierk offiziell en Deel vu Frankräich ginn ass. D'Buerg selwer gouf als Fort un der franséischer Baussegrenz nach e puermol moderniséiert an ausgebaut, 1866 ass se awer definitiv deklasséiert ginn.

## Kuckeswäertes
* Buerg Sierk, d'Buerg vun de Loutrenger Grofen
* Krichsmonumenter (Krich vun 1870, éischten an zweete Weltkrich)
* Kapell Marienfloss aus dem 13. Joerhonnert
* Kierch Notre-Dame vu 1492
* Park Valette
* Promenade laanscht d'Musel
* Quarzit-Steebroch vu Sierk

## Bevëlkerungsentwécklung

## Illustratiounen

Fichier:Sierck les Bains Lorraine France 01 overview.jpg|Vue vum Krounebierg op Sierk
Fichier:Thionville et alentours 003.jpg|De Krounebierg vis-à-vis vu Sierk
Fichier:Sierck_les_Bains_Lorraine_France_06_west_town_and_church.jpg|Westlechen Deel vu Sierk an d'Kierch Notre-Dame
Fichier:Sierck_les_Bains_Lorraine_France_07_east_town.jpg|Ëstlechen Deel vu Sierk
Fichier:Sierck_les_Bains_Lorraine_France_03_1870_war_monument.jpg|Monument vum 1870er Krich
Fichier:Sierck_les_Bains_Lorraine_France_04_narrow_street.jpg|Gässel zu Sierk


* Lëscht vun den Uertschafte bei der Musel

## Um Spaweck

* Site vun der Gemeng Sierk
* Site vum Tourismusbüro vu Sierk
* Site vun der Buerg vu Sierck-les-Bains
* Stroossekaart vu Sierck-les-Bainsop Mapquest
* D'Géigend vu Sierck-les-Bains op der Websäit vun der Amicale vum Hellege Jang
* Al Fotoe vun der Géigend ëm Sierck-les-Bains
NGC 6888

Den **NGC 6888** ass en Emissiounsniwwel am Stärebild Cygnus, a läit op enger Distanz vu 4700 Liichtjoer vun eiser Äerd. E gëtt och Crescent Niwwel oder Moundséchelniwwel genannt. Den NGC&nbsp;6888 gëtt vun engem sougenannte Wolf-Rayet-Stär mat der Bezeechnung WR 136 beliicht. Et gëtt ugeholl datt och de Gas vun dësem Stär ofgestouss gëtt.

## Entdeckung
Den Emissiounsniwwel NGC 6888 gouf de 15. Dezember 1792 vum däitsch-britteschen Astronom Wilhelm Herschel entdeckt.

## Kuckt och

* Wolf-Rayet-Stär

## Um Spaweck
* Hubble Space Telescope
* NGC 6888, der Crescent Nebel
* GoBlack
* Deep Sky
* Bild von Stefan Heutz
* Astronomie.de
* Astronomy Picture of the Day
* Chandra Observation
* SEDS
* NASA/IPAC EXTRAGALACTIC DATABASE
Regioun Altai

D**'Regioun Altai** (Russesch: Алтайский край / *Altaiski krai*) ass eng Verwaltungregioun (Krai) a Russland.

D'Regioun läit am südleche Sibirien beim ieweschte Laf vum Floss Ob. Am Süde mécht se d'Grenz mat Kasachstan an am Südoste mat der Republik Altai.

## Um Spaweck
NGC 6357

Den **NGC 6357** ass en Emissiounsniwwel am Stärebild Scorpius, deen 8000 Liichtjoer vun der Äerd ewech ass. Bannen am NGC&nbsp;6357 ass den Oppene Stärekoup Pismis 24.

## Entdeckung
Den Emissiounsniwwel NGC 6357 gouf den 8. Juni 1837 vum engleschen Astronom John Herschel entdeckt.

## Kuckt och

## Um Spaweck
* Hubble Space Telescope
* Emissionsnebel NGC 6357
* heise.de
* Astronomie.de
* Antilhue - Chile 
* Capella Observatory
* SEDS
* NASA/IPAC EXTRAGALACTIC DATABASE
Krasnogorskoje (Altai)

**Krasnogorskoje** (Красногорское - *Rouden Hiwwel*) gouf 1811 ënner dem Numm "Старая Барда - *Ale Liddermécher*" gegrënnt. 1960 krut d'Duerf dunn deen haitegen Numm. Et ass d'Verwaltungszentrum vum Rajon Krasnogorskoje an der Regioun Altai.

D'Duerf läit eng 230 Kilometer südëstlech vu Barnaul. Bis bei d'Goar vu Bijsk sinn et ronn 80&nbsp;km.

D'Telefonsvirwiel fir Krasnogorskoje ass 38535.
Amnéville

**Amnéville** ass eng franséisch Gemeng am Departement Moselle an der Regioun Grand Est.
D'Uertschaft gouf am Joer 1075 fir d'éischt als *Amerellivilla* ernimmt.

D'Awunner vun Amnéville heeschen Amnévillois.

Amnéville läit net wäit vun der franséischer Autobunn A3 op hallwem Wee tëscht Metz an Diddenuewen.

Amnéville gëtt och nach *Amnéville-les-Thermes* genannt.

## Geschichtleches
Amnéville huet net ëmmer Amnéville geheescht. Dëst ass eréischt zanter dem Enn vum Éischte Weltkrich sou. Amnéville dat am Ufank eng Uertschaft mat lauter Aarbechterhaiser (Kolonien) war, gouf virun 1914 ënner däitscher Herrschaft opgeriicht fir Wunnengen ze hu fir déi vill Aarbechter, déi aus allen Ecke wéinst der Stolindustrie dohi schaffen a wunne koumen.

Well d'Uertschaft enk mat der Stolproduktioun verbonne war, hat den däitsche Kanzler Bismarck sech et net huele gelooss fir den Numm ze bestëmmen an huet der Uertschaft den Numm ***Stahlheim*** ginn. Hie war och perséinlech bei der Aweiung vun den éischten Haiser op der Plaz.

## Tourismus
Amnéville ass als Touristen- an Thermaluertschaft bekannt. Zu Amnéville fanne mer ënner anerem:
*En zoologesche Park (Säit vum Zoo op Franséisch)
*E Casino
*En *Espace d'art contemporain* **Crid'Art** Säit vum Espace contemporain op Franséisch
*E grousse Sall fir Opféierunge mat 12.000 Plazen, de Galaxie
*E Kinosmultiplex
*Bieder
*Eng Indoorschipist d'Snow hall
*E Musée mat Motoen a Vëloen, d'Collection Maurice Chapleur

## Um Spaweck

*  Amnéville sur le site de l'Institut géographique national
*  Amnéville sur le site de l'Insee
*  Amnéville sur le site du Quid
*  Communes les plus proches d'Amnéville
*  Localisation d'Amnéville sur une carte de France
*  Plan d'Amnéville sur Mapquest
*  Site officiel de la ville d'Amnéville
Viaduc vun Houffalize

De **Viaduc vun Houffalize** ass eng Autobunnsbréck vun der Belscher A26 / E25 um PK 64,45, iwwer den Dall vun der Ourthe nërdlech vun Houffalize.

D'Bréck mat enger Totallängt op der Fuerbunn vun 369,90 Meter besteet aus:

* Dem Bou mat enger Spanwäit vun 162 Meter
* Aacht säitleche Felder 4 riets a 4 lénks vum Bou mat all Kéier 26,40 Meter

D'Fuerbunn huet eng Déckt vu 77&nbsp;cm an ass vu Stäipe gedroen déi all Kéier 26.4 Meter vuneneen ewech stinn.

Et gëtt am Ganze 14 där Felder wouvun der 6 um Bou stinn.

D'Fuerbunne sinn an der Mëtt vunenee getrennt a sinn 2 x 16 m breet.
NGC 6782

Den **NGC 6782** ass d'Bezeechnung vun enger Spiralgalaxie, déi ronn 183 Millioune Liichtjoer vun eiser Äerd ewech ass. Den NGC&nbsp;6782 huet eng gelunge Struktur. An der Galaxie schéngt et eng Struktur ze ginn, déi enger klenger Balkespiralgalaxie gläicht.

## Entdeckung
D'Spiralgalaxie NGC 6782 gouf den 12. Juli 1834 vum britteschen Astronom John Herschel entdeckt.

## Kuckt och
* Index-Katalog
* Messier-Katalog
* NGC-Katalog

## Um Spaweck
* Hubble Space Telescope
* Hubble Heritage Project
* GoBlack
* Astronews
* Den NGC 6782 am UV
* Astronomy Picture of the Day
* SEDS
* NASA/IPAC EXTRAGALACTIC DATABASE
Seymerich

**Seymerich** ass eng Uertschaft bei Arel a läit am Oste vun Arel tëscht der aler Kasär a Frassem (Fruessem) an engem Dräieck, dee vun der N844 am Süden an 2 klenge Stroossen déi no Norden op Fruessem ginn, gemaach gëtt. Bis viru 15 Joer war dës Flouerplaz eidel Gewan, an déi zwou kleng Stroosse ware schlecht Feldweeër.

Haut ass alles verbaut, an et stinn e puer nei Citéen op dëser Plaz.

Seymerich läit op 390 Meter a gehéiert zur Gemeng Arel. No derbäi ass de Lieu-dit *Petite-Geechel* mat enger Sakgaass déi bei de bekannte Restaurant Peiffeschhof féiert. (op der ING-Kaart als Peiffeschaff uginn).
Attert

**Attert** ass ë. a.:
* de franséischen an den däitschen Numm vun engem Niewefloss vun der Uelzecht, kuckt: Atert (Baach).
* de franséischen Numm vun enger Gemeng an der belscher Provënz Lëtzebuerg, kuckt: Atert (Provënz Lëtzebuerg).
Maaseik

**Maaseik** (op Limburgesch: *Mezeik*, vu Maas = Meuse, an Eik = Eech) ass eng belsch Stad a Gemeng an der Provënz Limburg.

Zu Maaseik wunnen 23.631 Leit a seng Fläch ass 76,91&nbsp;km².

Maaseik läit op der Meuse op enger Héicht vun 33 m iwwer dem Mier (ING Belsch) a vis-à-vis vum hollännesche *Kierchenduerf* Roosteren.

Maaseik ass de Gebuertsuert vun de Bridder Jan an Hubert van Eyck. E Monument op der Maartplaz erënnert dodrun.

Maaseik ass e regionale Schoulzentrum fir Secondaireunterecht, deen och vu Schüler aus Holland besicht gëtt. Zwou grouss Schoule sinn den Heilig Kruis College a Sint Jansberg.
## Geschichtleches

*Zanter 1244 war Maaseik eng Stad vun der Grofschaft Loon a gëtt duerno eng vun den 23 Bonnes villes vum Fürstentum Léck.
*1476 bauen d'Kräizhären e Klouschter
*1684 E grousse Brand zerstéiert en Deel vun der Stad.
* Bei der belscher Gemengereform vun 1977 huet Maseik mat de Gemengen Neeroeteren an Opoeteren fusionéiert.

## Um Spaweck

*  http://www.maaseik.be
Voeren

**Voeren** (op Limburgesch a Plattdäitsch: *Voere*; op Franséisch: *Fourons*; op Wallounesch: *Foron*) ass eng Facilitéitsgemeng an der belscher Provënz Limburg op der Grenz mat der Provënz Léck an der hollännescher Provënz Limburg.

D'Gemeng ass 1977 bei der belscher Gemengereform entstanen. An der Gemeng wunne ronn 4000 Leit wouvun e Véirel Hollänner sinn.

D'Gemeng krut den Numm duerch d'Baach Voer, déi duerch d'Gemeng leeft an en Niewefloss vun der Meuse ass. Déi ganz Géigend ëm Voeren gëtt *Voerstrek* genannt.

## Geographie
* Héchst Plaz: Remersdaal (287 m)

### Uertschaften an der Gemeng
Sektioune (fréier Gemengen) si fettgedréckt

## Kuckt och
* Tunnel vu Voeren

## Um Spaweck
NGC 281

Den **NGC 281** ass een Emissiounsniwwel am Stärebild Cassiopeia, dat 9.500 Liichtjoer vun eiser Äerd ewech ass. An a ronderëm den NGC&nbsp;281 ass den oppene Stärekoup IC 1590.

Den Niwwel ass am Index-Katalog als **IC 11** erfaasst a gëtt ëmgangssproochlech well en der bekannter Pac-Man Videospill-Haaptfigur gläicht, virun allem am engleschsproocheche Raum och als **Pac-Man-Niwwel** bezeechent. Den hellste Member vum IC&nbsp;1590, ass d'Méifachstäresystem BD +55° 191 (HD&nbsp;5005). Et ass eng ioniséierend Quell vum Niwwel. Am Niwwel gëtt et och en ettlech Bok-Globulen, an deene mat Hëllef vun Infraroutfotoen Unzeeche fir Stäregebuerte konnte festgestallt ginn.

## Entdeckung
Den Emissiounsniwwel NGC 281 gouf de 16. November 1881 vum amerikaneschen Astronom Edward Emerson Barnard entdeckt.

## Kuckt och

## Um Spaweck

* SIMBAD Query
* Artikel a Biller zu NGC 281 op wikisky.org
*  http://www.astrosurf.com/antilhue/ngc_281.htm
* Hubble Space Telescope
* Emissionsnebel NGC 281
* Sternbild Cassiopeia
* Astronomie.de
* GoBlack
* Astronomy Picture of the Day
* NASA/IPAC EXTRAGALACTIC DATABASE
NGC 265

**NGC 265** ass d'Bezeechnung vun engem Oppene Stärekoup an der klenger Magellanescher Wollek, dee ronn 200.000 Liichtjoer vun der Äerd ewech läit. Den Duerchmiesser vum NGC&nbsp;265 bedréit ronn 65 Liichtjoer.

## Entdeckung
Den oppene Stärekoup NGC 265 gouf den 11. Abrëll 1834 vum britteschen Astronom John Herschel entdeckt.

## Kuckt och

## Um Spaweck
* Hubble Space Telescope
* Scharfblick in die Sternenwolke
* SEDS
* NASA/IPAC EXTRAGALACTIC DATABASE
Voer (Meuse)

D**'Voer** ass eng Baach an der belscher Provënz Limburg an an Holland.

Si huet hir Quell ronn e Kilometer virun der Uertschaft Sint-Pieters-Voeren (Fourons-Saint-Pierre) op enger Héicht vun 180 m iwwer dem Mier (ING Belsch). Si leeft vun der Quell aus no Norden, fir no Sint-Pieters ënner der Eisebunnslinn N° 24 (Tongeren - Aachen) erduercht ze goen.

Gläich duerno leeft vu riets d*Veurs*, déi hir Quell beim Tunnel vu Voeren, huet dran. Vun hei dréint se no Westen a Richtung 's-Gravenvoeren. Kuerz virun dëser Uertschaft kritt se hiren zweeten Niewefloss vu riets den *'Noorbeek*.

E bësselche méi wäit no 'sGravenvoeren leeft vu lénks *Le Biék* dran. Bei Mesch leeft se dann an Holland fir no 3,5 Kilometer bei Hoog Caestert (Eijsden) op enger Héicht vun 49 Meter an d'Meuse ze lafen.

D'Voer huet eng Totallängt vun 12.350 Meter.

## Millen
### An Holland
Zu Eijsden gouf et fréier 5 Millen um Laf vun der Voer:
* D'Muggemolen
* D'Slaanmolen. Vun där Mille steet hautdesdaags näischt méi.
* D'Breustermolen
* D'Graanmolen
* D'Zaagmolen, eng Seemille vun där nach just d'Gebai do steet.

## Um Spaweck
Jan van Eyck

De **Jan van Eyck** (oder **Johannes de Eyck**), gebuer ëm 1385 zu Maaseik, a gestuerwen den 9. Juli 1441 zu Bruges, war e flämesche Moler, deen zu deene gréisste Moler vum Spéitmëttelalter gezielt gëtt.

Nom Doud vum Johann III. vu Bayern, wou hien Haffmoler war, ass de van Eyck an der selwechter Funktioun bei de Philippe de Gudden an den Déngscht getrueden, deem säin Haff zu Lille war. Nieft senger Haaptaarbecht als Moler war hien och Dekorateur, a Moler vu Schëlter, Fändelen a Statuen, an huet als geschéckten Diplomat déi eng oder aner Geheimmissioun fir de Philipp gemaach.

## Seng Biller
Wann de van Eyck d'Uelegmolerei och net erfonnt huet, sou huet hien des Technik dach perfektionéiert.

Zu senge bekanntste Wierker zielen de Retabel aus der Kathedral vu Gent (*[[Genter Altor|D'Ubiede vum Mystesche Lamm]]*) an de Portrait vun der Händlerkoppel Arnolfini (haut an der National Gallery zu London).

## Um Spaweck
Tunnel vu Voeren

Den **Tunnel vu Voeren** (Tunnel de Veurs) ass en Eisebunnstunnel op der belscher Linn 24 (Tongeren - Aachen) vun der SNCB um PK 29,210. (Kapp Tongeren)

Den Tunnel deen an der Provënz Limburg läit, ass am Fong geholl en duebelen Tunnel well en aus zwéi getrennte Réier besteet. E geet ënner engem Bëschmassiv dem *Veursbos* an der Nationalstrooss N648 erduercht.

Op der déifster Plaz läit den Tunnel 75 Meter ënner dem Buedem.

E gouf de 15. Dezember 1917 a Betrib geholl, an ass 2.072 Meter laang.
Messier 57

De **Rankniwwel an der Lyra** (och nëmme **Rankniwwel**, **[[Messier-Katalog|Messier]] 57** oder **NGC 6720** bezeechent) ass e planetareschen Niwwel am Stärebild Lyra.

Den Niwwel ass den Iwwerrescht vun engem Stär, dee viru ronn 20.000 Joer säi baussenzege Gasmantel ofgesprengt huet. De Gasmantel dehnt sech mat enger Vitess vun 19&nbsp;km/s aus, an huet am Ament (2014)  e Wénkelduerchmiesser vun zirka 118 Bousekonnen, wat bei enger Distanz vun 2.300 Liichtjoer en absolutten Duerchmiesser vun zirka 1,3 Liichtjoer bedeit. Am Teleskop erschéngt den Niwwel rankfërmeg. Tatsächlech bilt de siichtbare Gasmantel kee Rank am Raum, awer gläicht engem Torus. Am Zentrum vum Niwwel ass ee Wäissen Zwergstär mat enger Temperatur vun zirka 70.000&nbsp;°C an enger visueller Magnitude vu 15,8 mag.

Den M 57 ka relativ liicht fonnt ginn, well hie bal an der Mëtt vun der Verbindungslinn vun de Stäre β an γ Lyrae steet.

## Entdeckung

Den M&nbsp;57 gouf 1779 vum Antoine Darquier de Pellepoix bei der Observatioun vun engem Koméit entdeckt. Am selwechte Joer huet de Charles Messier en a säi Katalog opgeholl.

Den Darquir huet d'Ausgesi vun dësem Niwwel mat engem Planéit verglach, wat den Astronom Wilhelm Herschel dozou bruecht huet, dësen Typ vun Niwwel als *planetareschen Niwwel* ze bezeechnen.

## Ausgesinn

Den M 57 ka scho mat engem klengen Teleskop vu 10&nbsp;cm Ëffnung als „Rankniwwel“ gesi ginn.

Den Zentralstär ass mat enger visueller Magnitude vu 15,8m allerdéngs liichtschwaach. Fir hien ze gesi brauch ee schonn en Teleskop mat enger Ëffnung vu 40&nbsp;cm.

## Kuckt och
* Messier-Katalog
## Um Spaweck

M57 bei SEDS
Viaduc de l'Eau Rouge

De **Viaduc de l'Eau Rouge** ass eng Autobunnsbréck op der belscher A27 / E42 um PK 29,3 (Kapp Battice).

D'Bréck gouf 1993 a Betrib geholl a si ass 652,50 Meter laang.
Strömsundbréck

D' **Strömsundbréck** ass eng Schréiseelbréck bei Strömsund am Jämtland, Schweden.

Si huet eng Haaptdrowäit vun 182 Meter an eng Totallängt vun 332 Metern.

D'Bréck gouf de 27. September 1956 a Betrib geholl.
Bréck op der Dörnauelsmillen

D**'Bréck op der Dörnauelsmillen** oder och nach op der *Dräsmillen* ass eng däitsch-lëtzebuergesch Grenzbréck iwwer d'Our.

Dës metalle Bréck ass am Joer 2010 gebaut ginn nodeem de Virgänger, eng baufälleg Jachbréck, e puer Joer gespaart war. Si kann zu Fouss oder mam Vëlo benotzt ginn. Si läit tëscht den Uertschafte Rouderssen zu Lëtzebuerg a Preischeid am Äifelkrees Béibreg-Prüm an Däitschland.

Op der mëttelster Stäip gouf eng Statu vum Bommenzinnes – dem Patréiner vun de Brécken – opgeriicht, grad sou wéi zu Veianen.

## Déi al Jachbréck (1972-2010)
Déi al Bréck war eng sougenannt *Jachbréck* am Fachwierkbau. Et war eng reng Foussgängerbréck a gouf 1972 am Optrag vun der Vereinigung Deutsch-Luxemburgischer Naturpark gebaut. D'Bréck war aus Holz an d'Feldwäite waren 2 \times 14,65 Meter. Den Iwwergank war jorelaang gespaart well d'Bréck baufälleg war.

D'Nopeschbrécke sinn d'Bréck vun Doosber (flossop) an d'Bréck vun Eesbech (flossof). Bis am Zweete Weltkrich war d'Bréck op der Frankemillen déi éischt Nopeschbréck no uewen.

## Illustratiounen

Doernauelsmuehle bridge Luxembourg Germany 01.jpg|Déi nei Foussgängerbréck op der Dörnauelsmillen
Doernauelsmuehle_bridge_Luxembourg_Germany_02.jpg|Lénks fir d'Foussgänger, riets fir d'Cyclisten. Vue vu Lëtzebuerg
Doernauelsmuehle_bridge_Luxembourg_Germany_03.jpg|Vue vun Däitschland
Doernauelsmuehle_bridge_Luxembourg_Germany_04.jpg|Statu vum Bommenzinnes



Bréck Dörnauelsmillen 4 ORIG Kopie.jpg|Fousgängerbréck op der Dörnauelsmillen
Bréck Dörnauelsmillen 2 ORIG Kopie.jpg|Bréck op der Dörnauelsmillen
Bréck Dörnauelsmillen 1 ORIG Kopie.jpg|Bréck vun der Dörnauelsmillen
Bréck Dörnauelsmillen ORIG Kopie.jpg|Plateau vun der Bréck


## Kuckt och
*Lëscht vun däitsch-lëtzebuergesche Grenzbrécken

## Literatur
*Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0

## Um Spaweck